CELEX: 32006R1445
Language: da
Date: 2006-09-29
Title: Kommissionens forordning (EF) nr. 1445/2006 af 29. september 2006 om ændring af forordning (EF) nr. 1200/2005 for så vidt angår godkendelse af fodertilsætningsstoffet Bacillus cereus var. toyoi , der tilhører gruppen mikroorganismer   (EØS-relevant tekst)

30.9.2006   
            
            
               DA
            
            
               Den Europæiske Unions Tidende
            
            
               L 271/22
            
         
      KOMMISSIONENS FORORDNING (EF) Nr. 1445/2006
   af 29. september 2006
   om ændring af forordning (EF) nr. 1200/2005 for så vidt angår godkendelse af fodertilsætningsstoffet »Bacillus cereus var. toyoi«, der tilhører gruppen »mikroorganismer«
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               I overensstemmelse med Rådets direktiv 70/524/EØF (2) er præparatet Bacillus cereus var. toyoi (NCIMB 40112/CNCM I-1012), der tilhører gruppen »mikroorganismer«, ved Kommissionens forordning (EF) nr. 1200/2005 (3) blevet godkendt uden tidsbegrænsning som tilsætningsstof i foder til slagtekyllinger og slagtekaniner. Dette tilsætningsstof er senere blevet opført i EF-registret over fodertilsætningsstoffer som et eksisterende produkt i overensstemmelse med artikel 10 i forordning (EF) nr. 1831/2003.
            
         
               (3)
            
            
               Der er i overensstemmelse med artikel 7 i forordning (EF) 1831/2003 indgivet en ansøgning om ændring af godkendelsen for det pågældende præparat for at tillade brugen heraf i foder, der skal anvendes til slagtekyllinger og indeholder følgende coccidiostatika: diclazuril (Clinacox 0,5 % og Clinacox 0,2 %), narasin-nicarbazin (Maxiban G160) og maduramicinammonium (Cygro 1 %). Ansøgningen var vedlagt de oplysninger og dokumenter, der kræves i henhold til forordningens artikel 7, stk. 3.
            
         
               (4)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 5. november 2005, at det var fastslået, at tilsætningsstoffet Bacillus cereus var. toyoi (NCIMB 40112/CNCM I-1012) er kompatibelt med diclazuril (Clinacox 0,5 % og Clinacox 0,2 %), narasin-nicarbazin (Maxiban G160) og maduramicinammonium (Cygro 1 %) (4). I udtalelsen fra EFSA gennemgås den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (5)
            
            
               Vurderingen af præparatet viser, at betingelserne i artikel 5 i forordning (EF) nr. 1831/2003 er opfyldt.
            
         
               (6)
            
            
               Forordning (EF) nr. 1200/2005 bør derfor ændres i overensstemmelse hermed.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Bilag II til forordning (EF) nr. 1200/2005 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. september 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29. Senest ændret ved Kommissionens forordning (EF) nr. 378/2005 (EUT L 59 af 5.3.2005, s. 8).
   
      (2)  EFT L 270 af 14.12.1970, s. 1. Ophævet ved forordning (EF) nr. 1831/2003.
   
      (3)  EUT L 195 af 27.7.2005, s. 6.
   
      (4)  Udtalelse afgivet af Ekspertpanelet for Tilsætningsstoffer og Produkter eller Stoffer, der Anvendes i Foder om ændring af godkendelsesbetingelserne vedrørende mikroorganismepræparatet Bacillus cereus var. toyoi (NCIMB 40112/CNCM I-1012) (Toyocerin®), der er godkendt som fodertilsætningsstof i overensstemmelse med Rådets direktiv 70/524/EØF. Vedtaget den 30. november 2005. EFSA Journal (2005) 288, s. 1-7.
   
      BILAG
      I bilag II til forordning (EF) nr. 1200/2005 affattes teksten vedrørende E 1701, Bacillus cereus var. toyoi (NCIMB 40112/CNCM I-1012), således:
      
         
                     EF nr.
                  
                  
                     Tilsætningsstof
                  
                  
                     Kemisk betegnelse, beskrivelse
                  
                  
                     Dyreart eller -kategori
                  
                  
                     Maksimumsalder
                  
                  
                     Minimumsindhold
                  
                  
                     Maksimumsindhold
                  
                  
                     Andre bestemmelser
                  
                  
                     Godkendelse gyldig til
                  
               
                     CFU/kg fuldfoder
                  
               
                     Mikroorganismer
                  
               
                     »E 1701
                  
                  
                     
                        Bacillus cereus var. toyoi
                     
                     NCIMB 40112/CNCM I-1012
                  
                  
                     Præparat af Bacillus cereus var. toyoi, der indeholder mindst: 1 × 1010 CFU/g tilsætningsstof
                  
                  
                     Slagtekaniner
                  
                  
                     —
                  
                  
                     0,1 × 109
                     
                  
                  
                     5 × 109
                     
                  
                  
                     I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.
                     Kan bruges i foderblandinger, der indeholder de tilladte coccidiostatika: robenidin, salinomycinnatrium.
                  
                  
                     Uden tidsbegrænsning
                  
               
                     Slagtekyllinger
                  
                  
                     —
                  
                  
                     0,2 × 109
                     
                  
                  
                     1 × 109
                     
                  
                  
                     I brugsvejledningen for tilsætningsstoffet og forblandingen angives oplagringstemperatur, holdbarhed og pelleteringsstabilitet.
                     Kan bruges i foderblandinger, der indeholder de tilladte coccidiostatika: monensinnatrium, lasalocidnatrium, salinomycinnatrium, decoquinat, robenidin, narasin, halofuginon, diclazuril, narasin/nicarbazin, maduramicinammonium.
                  
                  
                     Uden tidsbegrænsning«